b"\n_START_ARTICLE_\nLlindes (Linyola)\n_START_SECTION_\nDescripci\xc3\xb3\n_START_PARAGRAPH_\nAl carrer Llibertat es troben dos llindes ve\xc3\xafnes; la llinda esquerra est\xc3\xa0 formada per un quadrat que emmarca la forma d'un cor, a la punta del qual hi surten tres tires a manera d'arrel i la part interior del cor est\xc3\xa0 reticulat. Aquesta forma parteix en dos la data de la casa: 1791. A la part superior del quadrat i sortint del centre de la seva part horitzontal, tres fulles (que semblen de pomera) coronen el conjunt. La llinda dreta, m\xc3\xa9s antiga que l'altra, empara la representaci\xc3\xb3 d'una corona feta de cisell, l'esquema de la qual \xc3\xa9s equiparable a les corones privatives dels ducs. No obstant, creiem que la casa no fou habitada per ducs, doncs no consta ni en la documentaci\xc3\xb3 ni en la llegenda. Sota la corna, unes formes geom\xc3\xa8triques tanquen la representaci\xc3\xb3. No en resten not\xc3\xadcies hist\xc3\xb2riques, per\xc3\xb2 no ens sorpr\xc3\xa8n la pres\xc3\xa8ncia de les llindes, ja que les cases estan ubicades en un dels carrers medievals; han estat respectades per les modificacions i reformes que s'han portat a terme a les cases.\n_START_SECTION_\nHist\xc3\xb2ria\n_START_PARAGRAPH_\nLa llinda amb la data 1791, pertany a la casa n\xc3\xbam.-16 del c/ Llibertat. A part d'aquesta pedra, l'habitatge no t\xc3\xa9 cap particularitat art\xc3\xadstica. La llinda amb la corona cisellada pertany a la casa n\xc3\xbam.- 18 del mateix carrer. Com el cas anterior l'edifici no t\xc3\xa9 cap singularitat a destaca. La planta baixa \xc3\xa9s ocupada per una sala d'exposicions. Creiem que m\xc3\xa9s aviat es tracta de dovelles aplicades a noves construcci\xc3\xb3."